
              Qeveria –Vlada-Government 

Ministria e Mbrojtjes
                                                  Ministarstvo Odbrane  /  Ministry of Defense 

Drejtoria e Burimeve Njerëzore/Direktorat Ljudskih Resurs/Human Resources Directorate
Duke marrë parasysh nenin 5, paragrafi 1, nën paragrafi 1.3  dhe nenin 35  paragrafi 3 i Rregullores Nr. 07/2023 për Rekrutim në FSK, nenin 17 të Rregullores Nr. 12/2023 për Zhvillimin e Karrierës së Pjesëtarëve të Forcës së Sigurisë së Kosovës, si dhe duke pasur për bazë ofertën nga Republika Turqisë, Ministria e Mbrojtjes shpall:

K O N K U R S  I  B R E N D SH Ë M
Për përzgjedhjen  e kandidatëve  të cilët do të studiojnë në;
              -  Akademinë Ushtarake në Republikën e Turqisë;

‘Trajnimi i Nënoficerëve për kalim në Oficer; 
               Dy (2) kandidatë
PROCEDURAT E APLIKIMIT DHE PËRZGJEDHJES
Kandidati që aplikon për  në  ‘Trajnimi i Nënoficerëve për kalim në Oficer’’ në  Akademinë  Ushtarake të Republikës së Turqisë duhet:

· Të jetë pjesëtar aktiv i FSK-së;

· Të mos jetë më i vjetër se 36 vjeç; 
· Të ketë përfunduar studimet universitare civile; 
· Të mos ketë shkelje disiplinore dhe të mos jetë në procedurë për shkelje disiplinore; 
· Të jetë me gradë Rreshter (OR5), Rreshter Shtabor (OR6) apo Rreshter i Klasit të Parë (OR7); 
· Të ketë njohuri të gjuhës angleze sipas nivelit të kërkuar të pozitës; 
Shënim; Bazuar në ofertën nga Pala Turke dhe kriteret për shkollim nga NOF në OF  në Akademinë Ushtarake të Turqisë, kandidatët duhet të kenë njohuri të gjuhës Turke,  për shkak se shkollimi mbahet në gjuhën turke.
Kandidatët e përzgjedhur pas përfundimit me sukses të programit ‘Trajnimi i Nënoficerëve për kalim në Oficer’’, gradohen në gradën e Nëntogerit të FSK-së. Kandidatët, të cilët nuk e përfundojnë me sukses programin ‘Trajnimi i Nënoficerëve për kalim në Oficer’’, kthehen në pozitat e mëparshme ose në pozitat e lira të barasvlershme me gradën e tyre paraprake.
Testet që aplikohen:
· Testi fizik;

· Testi i gjuhës angleze; 
· Testin e inteligjencës dhe të njohurive të përgjithshme; 
· Puna ekipore dhe udhëheqja; 
· Intervista; 
· Ekzaminimin shëndetësor. 
Shënim: Kalimi me sukses i testit paraprak është kusht për të drejtën e testimit në fazën vijuese.
E drejta në ankesë
· Pas publikimit të listës fillestare, pjesëtarët e FSK-së kanë të drejtë ankese në një afat prej tri (3) ditësh pune nga dita e publikimit të listës, dhe afati i ankesës rrjedh ditën pasuese pas publikimit të listës fillestare. 

· Ankesa i drejtohet për shqyrtim Bordit si autoritet kompetent që ka nxjerrë aktin/listën fillestare. 

· Kur Bordi për Emërime dhe Gradime vlerëson se ankesa është e pranueshme dhe e bazuar plotësisht, bën plotësimin dhe ndryshimin si dhe nxjerr listën përfundimtare. 

· Kur Bordi për Emërime dhe Gradime vlerëson se ankesa nuk është plotësisht e pranueshme dhe është e pabazuar, ankesën e përcjellë te Bordi për Shqyrtimin dhe Zgjidhjen e Ankesave në FSK, si shkallë e dytë, me sqarimet përkatëse, dhe në afat prej 2 ditëve të punës. 

· Bordi për Shqyrtimin dhe Zgjidhjen e Ankesave në FSK, brenda 5 ditëve të punës, vendos mbi ankesën dhe vendimin e dërgon te pjesëtari dhe te Bordi për Emërime dhe Gradime për përgatitjen e listës përfundimtare, e cila miratohet nga Komandanti i FSK-së. 

Dokumentet e nevojshme për aplikim:

· Diploma universitare,
· Ekstrakti i lindjes (jo më të vjetër së gjashtë (6) muaj);

· Certifikata nga gjykata që nuk është i dënuar dhe që nuk është nën hetime (dokumenti të jetë i nxjerrur brenda afatit të konkursit);

· Vërtetimi nga Policia e Kosovës për të kaluarën e tyre penale  (dokumenti të jetë i nxjerrur brenda afatit të konkursit); 

· Kopje e pasaportës;

· Foto portret 4x4 për aplikim ( elektronike); 

· Dëshmi për kualifikime tjera (nëse posedon);

· Dokumenti i zotësisë së veprimit. 

KUSHTET TJERA: 

· Pjesëtarët e FSK-së të cilët përzgjidhen ne programe tjera trajnimit, ruajnë të drejtën e kompensimit dhe pagën sipas gradës së tyre në momentin e aplikimit deri në përfundimin e programeve të trajnimit.

· Përzgjedhja është e kushtëzuar me kalimin e suksesshëm të procesit të verifikimit të pastërtisë së figurës.
Afati i konkurrimit;

· Konkursi i rekrutimit do të jetë i hapur prej 03.09.2024 deri më 07.09.2024. ora 23:59.
Si të aplikoni; 

Aplikimi dhe njoftimi për përzgjedhjen e kandidateve është online  në adresën https://rekrutimi.fsk-rks.org/Apply  si dhe  njoftimi për shpalljen e konkursit munde ta shikoni edhe në ëeb faqen e MM-së, https://mod.rks-gov.net, ku gjendet shpallja e konkursit. Kandidatët plotësojnë formularin e aplikimit online https://rekrutimi.fsk-rks.org/Apply dhe bashkëngjisin të gjitha dokumentet tjera të kërkuara nga ky formular. Kandidatet kanë të drejtë të aplikojnë deri në ditën e fundit të përmbylljes së konkursit. Për informata plotësuese, mund të kontaktoni në nr. tel. 038- 555584 5690 dhe 038- 555584 5691 nga ora 09:00 deri 15:00.

Ministria e Mbrojtjes dhe FSK-ja ofron trajtim të barabartë për të gjithë pjesëtarët e FSK-së dhe mirëpret aplikacionet e tyre, pa dallim nga përkatësia etnike apo gjinore sipas kushteve dhe kritereve të përcaktuara në këtë konkurs

